kardosdrur/scandi-wiki huggingface dataset:
Laurent Fabius

Laurent Fabius (født 20. august 1946 i Paris). Fransk socialistisk politiker. Frankrigs premierminister 1984-1986. I perioden 2000-2002 var han finansminister i Lionel Jospins regering. Fabius var valgt til Europaparlamentet 1989-1992. I 2012 blev han udenrigsminister, og huskes især for at lede de svære forhandlinger, der førte til Parisaftalen i 2015.

Fabius er uddannet fra Institut d'Études Politique de Paris og École Nationale d'Administration (1971-1973).

Efter endt uddannelse sluttede Fabius sig til holdet omkring François Mitterrand, som han arbejdede tæt sammen med de kommende år. Han blev i 1984 – i en alder af blot 37 år – Frankrigs hidtil yngste premierminister. Han betegnes almindeligvis som socialliberal i modsætning til forgængeren Pierre Mauroy, der anses for at være mere traditionel socialist.

I 2005 anbefalede Laurent Fabius de franske vælgere at stemme "Non" til EU's Forfatningstraktat. Mange iagttagere har antydet, at der var tale om en strategisk manøvre for at køre sig selv i stilling til præsidentvalget i 2007, snarere end et udtryk for hans egentlige politiske opfattelse.

Han trak i slutningen af 2006, som en af de sidste, sit præsidentkandidatur tilbage, da alle opinionsmålinger pegede på Ségolène Royal som den socialist, der ville have de bedste sejrschancer ved præsidentvalget i april og maj 2007.

Laurent Fabius var udenrigsminister under Præsident François Hollande i perioden 2012-2016. Han var derfor formand for COP21, og navigerede sig succesfuldt igennem de 11 dage lange klimaforhandlinger i Paris, og afsluttede de komplicerede drøftelser med de nu berømte ord: 'Accepté!', hvorefter klodens lande indgik en fælles aftale mod klimaforandringerne, der senere blev kendt som Parisaftalen. 195 lande underskrev aftalen, som pr november 2017 er ratificeret af 171 lande. Aftalen forpligter landene til at modvirke den globale opvarmning ved at holde den globale temperaturstigning under 2° C i forhold til det førindustrielle niveau, og stræber mod en temperaturstigning på kun 1,5° C.

Noter 

Frankrigs premierministre
Udenrigsministre fra Frankrig
Økonomiministre fra Frankrig
Édith Cresson

Édith Cresson (født 27. januar 1934 i Boulogne-Billancourt) er en fransk politiker og Frankrigs hidtil eneste kvindelige premierminister (1991-1992).

Édith Cresson var medlem af Europa-Kommissionen 1995-1999. I 2006 afgjorde EF-domstolen, at Cresson i sin kommissærperiode havde gjort sig skyldig i vennetjenester, idet hun havde udnævnt en nær bekendt til medlem af sit kabinet.

Cressons korte regeringsperiode hænger givetvis blandt andet sammen med hendes udiplomatiske og klodsede sprogbrug, da hun f.eks. betegnede japanerne som "gule myrer" og hævdede at et flertal af amerikanske mænd var homoseksuelle.

Frankrigs premierministre
Socialister fra Frankrig
Kvindelige regeringschefer
FLSmidth

Denne artikel er om firmaet. For personen se Frederik Læssøe Smidth.

FLSmidth & Co. A/S () er en dansk industrikoncern. Virksomhedens fokusområde er at levere maskineri, knowhow og service til cementindustrien, og den leverer desuden produkter og services til mineindustrien.

Grundlæggelse og historie 
Virksomheden blev grundlagt af Frederik Læssøe Smidth i 1882, der stiftede et "Teknisk Bureau" i moderens lejlighed i København. Frederik Smidth fik råd til at starte firmaet efter han havde vundet nogle få tusinde kroner i klasselotteriet. I 1887 blev medarbejderne Poul Larsen og Alexander Foss optaget som partnere og firmaet ændrede navn til  F.L. Smidth & Co.

Da Smidth døde, var det under kompagnonerne, Alexander Foss og efter 1920 Poul Larsens, ledelse, at virksomheden for alvor voksede. En af hovedårsagerne til FLSmidts succes var, at man fandt ud af, at mosejord fra Jylland kunne anvendes til at lave cement.

De tre stiftere havde aftalt, at virksomheden skulle tilfalde den længstlevende. Da virksomheden voksede til en stor koncern og Foss blev syg og kunne se, at han ville dø først anmodede han om en genforhandling af aftalen. Poul Larsen ville dog ikke gå med til en 50/50 fordeling og kompromisset blev, at Poul Larsens arvinger ville få 88% af firmaet, Foss' arvinger 10 %, og F. L. Smidths kun 2.

Arvingerne efter Poul Larsens 3 døtre, Poula Nissen, Johanne Arnstedt og Karen-Lis Kjær udgør stadig en væsentlig del af ejerkredsen. Sønnen Gunnar Larsen, der ledede virksomheden fra 1935 til 1945, og som var stærkt kritiseret for sin tyskvenlige holdning i sin tid som trafikminister i Regeringen Scavenius, solgte af den grund sine aktier til søstrene.

Virksomheden har i lange perioder været præget af stridigheder mellem forskelige grene af Poul Larsens efterkommere. Særligt mellem erhvervsadvokaten Christian Kjær og Nissen og Arnstedt familierne.

FLSmidth i dag 
Administrerende direktør siden sommeren 2013 er Thomas Schultz.

Virksomheden driver bl.a. eternitproducenten Cembrit Holding A/S.

Kritik 
FLSmidth har mødt kritik for sin rolle i Teghut-minen i Armenien. FLSmidth tegnede mineanlægget, leverede alt udstyr, førte tilsyn med opførelsen og har stadig en rådgivende funktion. Opførelsen og driften af minen har medført brud på menneskeret og ødelæggelse af miljø. Senere er det kommet frem, at FLSmidth ikke satte handling bag ordene om at ville bidrage til at løse problemerne – i strid med virksomhedens politik om social ansvarlighed.

Referencer

Eksterne henvisninger 
 FLSmidth – et eventyr i cement 

 
Danske virksomheder etableret i 1882
Greve Kirke

Greve Kirke ligger i Greve Sogn i Greve Kommune.

Historie

Kirkebygningen

Interiør

Gravminder

Referencer

Eksterne kilder og henvisninger 

 Greve Kirke hos KortTilKirken.dk
 Greve Kirke hos danmarkskirker.natmus.dk (Danmarks Kirker, Nationalmuseet)
 Gravsten ved Greve Kirke

Kirker i Greve Kommune
Kirker i Roskilde Stift
Kirker i Roskilde Amt
Greve Landsby
Hanson

Hanson er et amerikansk, pop/rock band fra Tulsa, Oklahoma. Bandet er bestående af de tre brødre Isaac (født 17. november 1980), Taylor (født 14. marts 1983) og Zac (født 22. oktober 1985) Hanson. De fik deres store gennembrud i 1997 med hittet MMMBop som henholdsvis 16, 14 og 11-årig.

Medlemmer 

De tre brødre skriver deres sange i fælles produktion, som regel fungerer Taylor som lead-sanger, men ved enkelte lejligheder går de to andre brødre i spidsen.

 Clarke Isaac Hanson (født 17. november 1980) sang, guitar
 Jordan Taylor Hanson (født 14. marts 1983) sang, klaver
 Zachary Walker Hanson (født 22. oktober 1985) sang, trommer

Privat 

Taylor giftede sig i 2002 med Natalie Anne Bryant (født 28. december 1983), 5 måneder senere kom deres første barn til verden, Jordan Ezra (født 31. oktober 2002). Efterfølgende har de fået datteren Penelope Anne (født 19. april 2005). Sønnen River Samuel er født d. 4. september 2006 og sønnen Viggo Moriah er født d. 9. december 2008. D. 2. oktober 2012 fødte Natalie datteren Wilhelmina Jane. Den lille familie er bosat i Tulsa, USA.

Den yngste bror, Zac har i (2006) giftet sig med kæresten gennem 5 år, Kate (Kathryn Rebecca) Tucker, efter flere års forlovelse.Kate Tucker og Natalie Anne Bryant er high-school veninder. Zac og Kate har sammen sønnen John Ira Shepherd født d. 27. maj (2008) og datteren "Junia Rosa Ruth" født d. 15. december (2010).

Den ældste bror, Isaac, giftede sig med sin kæreste Nicole "Nikki" Dufresne fra Florida, den 30. September 2006, i Tulsa. De har sammen 2 sønner: Clarke Everett født d. 3. april (2007) og James Monroe født d. 1. juli (2008)

Alle tre brødre er i dag bosat i Tulsa med deres familier.

Trivia 
 Oprindeligt, havde de tre brødre langt hår, hvilket gav anledning til mange misforståelser. Mange antog at -- især Taylor -- var en pige.

 De tre brødre har ikke gået i skole, i stedet blev de undervist hjemme af deres mor. Efter at have lavet musikvideoen til MMMBop fik de alle tre til opgave at skrive en stil om, hvordan det var at lave en musikvideo.

 Hanson har danske rødder, og ikke svenske som man umiddelbart skulle tro. Det er en typisk amerikansk stavefejl, der har ændret efternavnet til Hanson.

 De tre brødre står bag det uafhængige pladeselskab, 3CG Records (3 Car Garage Records), hvor deres album Underneath (2004) er udgivet. Underneath (2004) er blevet et af de mest succesfulde album nogensinde produceret på et uafhængigt pladeselskab.

Diskografi 
 Boomerang, (1995) – Uafhængige
 MMMBop, (1996) – Uafhængige
 Middle of Nowhere, (1997)
 Snowed In, (1997)
 3 Car Garage, (1998)
 Live from Albertane, (1998)
 This Time Around, (2000)
 Underneath Acoustic, (2003)
 Underneath, (2004)
 Live & Electric, (2005)
 The Walk, (2007)
 Shout It Out, (2010)
 Anthem (2013)
 Finally It's Christmas (2017)
 String Theory (2018)
 Against the World (2021)
 Red Green Blue (2022)

Referencer

Eksterne henvisninger 
 Hanson.net
 3cgrecords.com

Musikgrupper fra USA
Boybands
Marco Rota

Marco Rota (født 18. september 1942 i Milano) er en italiensk disneytegneserietegner, som fra 1974 til 1988 var chefredaktør for Disney Italia. 

Hans første tegneseriearbejde blev udgivet i 1958. Igennem 1960'erne tegnede han Superman, Batman og erotiske tegneserier. I 1971 brugte han Mickey Mouse-figuren til sin første disneytegneserie. Siden har han dog primært tegnet Anders And- og Onkel Joakim-historier. Hans mest kendte disneyrelaterede arbejder er historierne om Anders Vildand, Anders' skotske alter ego som forsvarede Skotlands kyster mod vikingerne, samt historien Mit liv i en æggeskal, som er Rotas bud på Anders Ands biografi.

Udover at bruge allerede eksisterende figurer laver Rota også originalt arbejde. For tiden arbejder han for den danske udgiver Egmont.

Rota er også kendt for sine mange detaljer og for sin kærlighed til flyvemaskiner og Middelalderen.

Referencer 

Anders And-tegnere
Personer fra Milano
Gudhjem Kirke

Gudhjem Kirke beliggende i Gudhjem på Bornholm, er tegnet af professor Mathias Bidstrup og indviet 3. september 1893. Kirken er opført i granitkvadre, og skib, tårn og apsis har alle skifertag. Kirken blev opført ganske tæt på Skt. Anna kapel fra 1200-tallet, som nu er en ruin på kirkegården.

Altertavlen er fra en tidligere kirke i byen og er en trefløjet, sengotisk skabstavle, der stammer fra ca. 1475. Midterfeltet er et relief med jomfru Marias dødsleje, hvor hun omgives af de tolv apostle. Hver af sidefløjene har fire figurer i to rækker med helgener, hvoraf nogle stykker let beskadigede, og en enkelt af figurerne er gået tabt, men erstattet af en figur skabt af Poul Høm ved en restaurering i 1962.

Prædikestolen stammer ligeledes fra en tidligere kirke og er oprindeligt fremstillet i 1575. Den er i et vist omfang omarbejdet i 1789.

Eksterne kilder og henvisninger 
 Gudhjem Kirke hos KortTilKirken.dk
 Gudhjem Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Kirke
Sydpegende hestevogn

Den Sydpegende Hestevogn en kompleks tandhjulsmekanisme, der gør at figuren på vognen altid vil pege i en bestemt retning uanset i hvilken retning, man drejer vognen: når man drejer vognen , drejer figuren altså ikke med.

Den regnes af kinesere som en af de fire berømte opfindelser fra det tidligste Kina. De andre er bogtrykkerkunst, krudt og papir.

Den skulle være opfundet omkring 2600 f.Kr. i Kina af kejser Huang Di. Han opfandt den for at kunne føre sin hær gennem tyk tåge. Den blev genopfundet flere gange. I 1115 f.Kr. blev fem sådanne hestevogne givet til nogle ambassadører, så de kunne finde hjem.

Mekanismen er en af de ældste kendte gear-mekanismer (se også Antikythera-mekanismen). Den består af tandhjul og vognhjul i et bestemt størrelsesforhold, der fungerer som et differentialgear.

Ingen af de antikke Sydpegende Hestevogne er bevaret, men der er lavet rekonstruktioner i fuld størrelse. På historisk museum i Beijing er der en rekonstruktion baseret på ingeniøren Yen Su beskrivelse fra år 1027. Nationalpaladsmuseet i Taipei har en rekonstruktion baseret på George Lanchesters rekonstruktion i 1932.

Eksterne henvisninger 
 South Pointing Things – Mange informationer, billeder og beskrivelse af hvordan du kan bygge din egen Sydpegende Hestevogn (på engelsk). I f.eks. meccano, træ og LEGO.
 Sydpegende Pingvin – Et engelsk site, der med billeder forklarer, hvordan den Sydpegende Hestevogne virker.

Gear
Transport i Kina
Klassisk mekanik
Arkæologiske fund
Léon Scieur

Léon Scieur (19. marts 1888 – 7. oktober 1969 ) var en belgisk cykelrytter, som vandt Tour de France i 1921.

Eksterne henvisninger 

 

Mandlige cykelryttere fra Belgien
Tour de France-vindere
Differentialgear

Et Differentialgear er en udvekslingsmekanisme som overfører én aksels bevægelse til to andre aksler. På denne måde kan de bevæge sig med forskellige hastigheder, for eksempel på en bil.

Hvem der opfandt differentialgearet er gået tabt i historiens mørke, men i 1827 blev i hvert fald et moderne differentialgear patenteret af urmageren Onésiphore Pecqueur (1792-1852).

Historisk 
Der er mange påståede opfindelser af differentialgearet, men det er sandsynligt at det var kendt nogle steder i historisk tid. Her er nogle historiske milepæle af apparatet.

 1050 f.Kr.-771 f.Kr.: Book of Song påstår at den Sydpegende Hestevogn, som anvender et differentialgear, blev opfundet under Western Zhou Dynastiet i Kina.
 227 – 239 – På trods af tvivl af fellow ministers at court, Ma Jun fra Kingdom of Wei i Kina opfinder den første historisk verificerbare Sydpegende Hestevogn, som viser et verdensretning ved hjælp af et ikke-magnetisk, mekaniseret kompas.
 658, 666 AD – to kinesiske Buddhist munke og ingeniører skaber Sydpegende Hestevogne for Emperor Tenji af Japan.
 1027, 1107 AD – Dokumenterede kinesiske reproduktioner af den Sydpegende Hestevogn af Yan Su og herefter Wu Deren, som i detaljer beskriver apparatets mekaniske funktioner og tandhjulsforhold mere detaljeret end tidligere kinesiske historiske kilder.
 1720 – Joseph Williamson anvender et differentialgear i et ur.
 1810 – Rudolph Ackermann fra Tyskland opfinder et 4-hjulet styresystem til vogne, som nogle fejlagtigt videreformidler som et differentialgear.
 1827 – det moderne bil differentialgear patenteres af urmager Onésiphore Pecqueur (1792-1852) ved Conservatoire des Arts et Métiers i Frankrig til brug i en dampmaskinebil.
 1832 – Richard Roberts fra England patenterer gear of compensation, et differentialgear til :en:Road locomotive.
 1876 – James Starley fra Coventry opfinder et kædedrevet differentialgear til brug på cykler; opfindelsen anvendes senere på biler af Karl Benz.
 1897 – første anvendelse af et differentialgear på en australsk dampmaskinebil af David Shearer.
 1913 – Packard introducerer spiral-gear differentialet, som minsker gearstøjen.
 1926 – Packard introducerer det hypoide differentialgear, som muliggør at drivakslen kan sænkes.
 1958 – Vernon Gleasman patenterer Torsen Dual-Drive Differentialgear, en type af :en:limited slip differential som kun anvender tandhjul i stedet for en kombination af koblinger og tandhjul.

Note: Antikythera-mekanismen (150 f.Kr. – 100 f.Kr.), opdaget på et skibsvrag fra antikken nær den græske ø Antikythera, blev tidligere foreslået at have brugt et differentialgear. Dette er siden blevet afvist.

Kilder/referencer

Se også 
 Kardan
 Sydpegende Hestevogn

Eksterne henvisninger 
 youtube.com: Tutorial on How Differential Gear Works From the 1930's 

Gear
Mekanisk energigearing
Køretøjsteknologi
Tal for dig selv

Tal for dig selv er navnet på Anders Matthesens tredje one man show. 

Showet er delt op i to sæt, det første sæt – Det gode sæt – behandler Anders Matthesen alle emner ud fra et positivt livssyn, mens han i det andet sæt – Det onde sæt – anlægger en negativ attitude. 

Det er de samme emner begge sæt omhandler, hvorfor showet som helhed løbende kommenterer på sig selv. DVD'en til showet et optaget live under åben himmel i Skovdalen i Aalborg. 

I Det gode sæt er det lyst, men i Det onde sæt har mørket sænket sig.

Eksterne henvisninger 
 

Stand-up-comedy-shows
Anders Matthesen
Barbering

Ved barbering skrabes eller skæres hår af.

Barbering med elektrisk barbermaskine 
Der bruges kun en elektrisk barbermaskine.

Vådbarbering 
Barberkosten skal ligge i et lille skål med varmt vand. Der hældes lidt vand over barbersæben i en anden skål. Når kosten er blød, får den et klem så vandet løber fra. Kosten rystes for at få det sidste vand væk. Kostens skål tømmes. Vandet på barbersæben hældes over i kostens skål. Kosten køres rundt på barbersæben til hårene klumper sammen. Så køres rundt i skålens vand og der tilføjes vand. Når skummet er fed og cremet, påføres det huden.

Håret skrabes af med en barberskraber eller en barberkniv.

Efter barberingen skylles barberkosten grundigt ren for sæberester. Kosten rystes over vasken og hænges til tørre.

Mænd og kvinder 
Mange mænd barberer sig hver morgen, mens mange kvinder fjerner hår fra benene med længere interval.

Mange mænd og kvinder intimbarberer også kønsbehåringen regelmæssigt.

Se også 

 Epilering
Pentax

Pentax er et japansk elektronikmærke og Pentax Corporation var en japansk elektronikvirksomhed fra 1919 – 2008. Firmaet producerede optiske produkter, herunder kameraer (digitale, analoge, både i små og mellemformat), linser til disse og video, mikroskoper, endoskoper m.m. Virksomheden blev i efteråret 2006 overtaget af Hoya og 31. marts 2008 blev virksomheden fusioneret med Hoya.. 1. oktober 2011 blev Hoyas kamera-division frasolgt til Ricoh, som omdøbte divisionen til Pentax Ricoh Imaging Company, Ltd. Pentax-navnet benyttes stadig som mærke.

Kilder 

Etableret i 1919
Ophørt i 2008
Virksomheder i Tokyo
Elektronikvirksomheder fra Japan
Elektronikmærker
Thorkild Thyrring

Thorkild Thyrring (født 24. oktober 1946 i København) er en tidligere dansk racerkører, der blandt andet har deltaget i 24 Timers Le Mans og mange forskellige sportsvognsserier. Thyrring debuterede i 1960'erne.

Motorsport 
I sin karriere har Thorkild Thyrring modtaget Dansk Automobil Sports Unions Guldmedalje fire gange. Det er sket for tre
gange at vinde den FIA-sanktionerede Europacup for racersportsvogne (Sport 2000), som den førstedansker at hjemtage et officielt FIA Verdensmesterskab (World Sports Prototypes, C2 Le Mans Cars), besætte tredjepladsen i FIA World Cup for racersportsvogne på Monza i 2000 og individuelle klassesejre i VM løb for racersportsvogne (Silverstone, Spa-banen og Fuji Speedway).

I tilgift har Thorkild Thyrring vundet en række åbne, internationale mesterskaber i bl.a. England (to
gange), Skandinavien (to gange) Benelux (en gang) og Danmarks Grand Prix (ni gange).
Han har modtaget flere hædersbevisninger, bl.a. Automobil Sports Klubbens (ASK) Hölzer Pokal (3 gange) og Guldnål (to gange).

Resultater fra 24 Timers Le Mans 

Ni gange har Thorkild Thyrring deltaget i 24 Timers Le Mans og som første
dansker placeret sig i top 10. Han har gennemført to løb.

Andet 
Thyrring arbejder også som foredragsholder for erhvervslivet. I 2006 var han, sammen med Ingvar Cronhammar, med til at arrangere udstillingen RACING CARS - The Art Dimension på Kunstmuseet ARoS i Aarhus.

Thyrring står derudover bag den Internationale Racing Festival, der siden sin start har indkørt omkring 17 mio. kr. til bl.a. Dansk Røde Kors.

Thyrring er tre gange blevet frakendt sit kørekort - senest i december 2014.

Referencer

Eksterne henvisninger 
 Thorkild Thyrring på Den Store Danske
 

Motorsportsfolk fra Danmark
Personer fra København
More ABBA Gold: More ABBA Hits

More ABBA Gold er et opsamlingsalbum fra den svenske popgruppe ABBA. Albummet blev første gang udgivet i 1993, men er blev genudgivetflere gange siden. 

Albummet fik ikke samme succes som forgængeren ABBA Gold, men blev mere et samler-album, også fordi det indeholdte den aldrig før udgivede ABBA-sang I Am The City.

Spor 
Alle sange er skrevet af Andersson/Ulvaeus, med mindre andet er noteret.
 "Summer Night City" (1978) – 3:28 
 "Angeleyes" (1979) – 4:16 
 "The Day Before You Came" (1982) – 5:47 
 "Eagle" (1977) – 4:23 
 "I Do, I Do, I Do, I Do, I Do" (1975) (Anderson, Andersson, Ulvaeus) – 3:16 
 "So Long" (1974) – 3:06 
 "Honey, Honey" (1974) (Anderson, Andersson, Ulvaeus) – 2:53 
 "The Visitors" (1981) – 4:27 
 "Our Last Summer" (1980) – 4:19 
 "On & On & On" (1980) – 3:38 
 "Ring Ring" (1973) (Anderson, Andersson, Ulvaeus, Neil Sedaka & Phil Cody) – 3:00 
 "I Wonder (Departure)" (1977) (Anderson, Andersson, Ulvaeus) – 4:34 
 "Lovelight" (1979) – 3:18 
 "Head Over Heels" (1981) – 3:45 
 "When I Kissed The Teacher" (1976) – 3:00 
 "I Am The City" (1993) – 4:00 
 "Cassandra" (1982) – 4:50 
 "Under Attack" (1982) – 3:44 
 "When All Is Said And Done" (1981) – 3:16 
 "The Way Old Friends Do" (1980) – 2:52 

ABBA-album
Opsamlingsalbum fra 1993
Bydelsatlas

Bydelsatlas er en serie publikationer udgivet af Skov- og Naturstyrelsen i perioden 1991 – 1996. Disse publikationer dokumenterer væsentlige træk i den københavnske arkitektur og giver en klassifikation af alle bygninger opført før 1940 såvel som for udvalgte bygninger opført i 1940'erne og 1950'erne. De enkelte bydelsatlas er sammenfattet i et overordnet byatlas som viser hovedlinjerne i København (og Frederiksberg). Atlassene er, ligesom de tilsvarende kommuneatlas, baseret på analysesystemet SAVE.

Vurderingerne er lavet i samarbejde med Københavns Kommune og vurderer alene arkitekturen, uden at gå ind i bygningshistorien.

Bydelsatlas København har en rådgivende funktion i forhold til udarbejdelse af lokalplaner, såvel som for tildeling af offentlige økonomiske midler til vedligeholdelse.

Byatlas og bydelsatlas for København er en del af et initiativ som blev startet i 1987 af Planstyrelsen under navnet kommuneatlas. Siden 2002 er udgivelserne blevet videreudviklet til at dække den samlede kulturarv i et givet område og udgives af Kulturarvsstyrelsen under titlen kulturarvsatlas.

Udgivelser 
 Byatlas
 Byatlas København (1996)
 Bydelsatlas
 Amager Bydelsatlas (1992)
 Bispebjerg Bydelsatlas (1991)
 Brønshøj-Husum Bydelsatlas (1995)
 Indre By/Christianshavn Bydelsatlas (1996)
 Kongens Enghave Bydelsatlas (1993)
 Nørrebro Bydelsatlas (1996)
 Valby Bydelsatlas (1994)
 Vanløse Bydelsatlas (1995)
 Vesterbro Bydelsatlas (1991)
 Østerbro Bydelsatlas (1992)

Ekstern henvisning 
 Alle bydelsatlassene og byatlasset kk.sites.itera.dk
 Københavns kommunes introduktion til bydelsatlas 
 Kulturarvsstyrelsens introduktion til bevaring af kulturmiljøer 
 Samlet liste over alle atlas udgivet til dato 
 Byskabsatlas (2003) kk.sites.itera.dk

Københavns geografi
Kulturarv
Politik i København
22 (tal)

22 er et lige heltal og det naturlige tal, som kommer efter 21 og efterfølges af 23.

I matematik 
Toogtyve er
 et sammensat tal med divisorerne 1, 2 og 11. 
 et semiprimtal (et tal med to forskellige primtalsfaktorer)

Andet 
 Metangas bidrager til den globale opvamning 22 gange mere end carbondioxid eller CO2
 Grundstoffet titan har atomnummer 22.

Bestemte tal
Johanneskirken (Greve Kommune)

Johanneskirken ligger i Greve Sogn i Greve Kommune.

Historie 
Bygget 1995 af arkitektfirma Keld Wohlert.

Kirkebygningen

Interiør 
Kors og altervase af keramiker Per Rehfeldt. Vægtæpper af Vibeke Gregers.

Alter

Prædikestol

Døbefont 
Oktogon døbefont i keramik af keramiker Per Rehfeldt med dåbsfad i sølv af sølvsmed Claus Bjerring

Orgel 
Orgel med 25 stemmer fra P.G. Andersen.

Gravminder

Referencer

Eksterne kilder og henvisninger 
 Johanneskirken hos KortTilKirken.dk

Kirker i Greve Kommune
Kirker i Roskilde Stift
Kirker i Roskilde Amt
Klorhexidin

Klorhexidin er et kemisk antiseptisk stof, som har kraftig antibakteriel aktivitet. Det er både baktericidt og bakteriostatisk. Virkningsmekanismen antages at være lipidmembranforstyrrelse, og ikke ATPase-inaktivering, som tidligere troet. Dette giver også klorhexidin aktivitet mod vira med lipide membraner.

Produkter indeholdende Klorhexidingluconat i høje koncentrationer skal holdes væk fra øjne (hornhindesår) og det indre øre (døvhed). Det anvendes dog i små koncentrationer til at holde kontaktlinser sterile. 

I Danmark er Klorhexidin til salg i håndkøbsform.

Klorhexidinbehandling af mundhulen kan medføre midlertidig misfarvning af tænder og tunge. Dette kan dog fjernes ved grundig tandrensning. Det anbefales ikke at anvende klorhexidin i munden i over 3 uger, med mindre tandlæge anviser andet.

Eksterne henvisninger 

 medicin.dk om klorhexidin.

Lægemidler
Desinfektionsmidler